<classify> MZUNGUKO wa pili wa Ligi Kuu ya soka ya Zanzibar unatarajiwa kuendelea tena leo kwa kupigwa michezo minne katika viwanja vinne tofauti Unguja na Pemba.Ligi Kuu ya Zanzibar ilianza kutimua vumbi mwishoni mwa wiki iliyopita, huku Mafunzo na Chipkizi zikichuana vikali kwenye msimamo.Kwa mujibu wa ratiba ya ligi hiyo katika uwanja wa Amani Malindi ambayo ilipoteza mchezo wake wa kwanza kwa kufungwa mabao 2-0 na Mafunzo itashuka dimbani kuumana na JKU ambao mechi yao ya kwanza waliponea chupu chupu kufungwa baada ya kusawazisha katika dakika mbili za nyongeza walipocheza na KMKM.Ratiba ya ligi hiyo ambayo inajumuisha timu 19 zinazoshiriki ligi hiyo Unguja na Pemba inaonesha kuwa katika uwanja wa Gombani kutapigwa mchezo kati ya Chipkizi na Kizimbani wakati katika uwanja wa Finya wanagenzi wa ligi hiyo timu za New Star na Mubuyuni wataoneshana kazi saa 10:00 za jioni.Aidha katika uwanja wa Kiwengwa Cairo kutakuwa na mchezo mmoja utakaochezwa saa 10 jioni kati ya Maafande wa KVZ na KMKM.Kwa mujibu wa msimamo wa ligi hiyo kabla ya michezo ya jana Mafunzo na Chipkizi wanaongoza kwa kuwa na pointi tatu kila moja wakifuatiwa na Mlandege, nafasi ya nne inashikiliwa na New Star, wakati Opec inashika nafasi ya tano zote zikiwa na pointi tatu zikitofautiana na idadi ya mabao ya kushinda.Nafasi ya sita inashikiliwa na Opec, ikifuatiwa na JKU, KMKM, Jamhuri, Selem View, Polisi na Zimamoto ambazo zote zinapointi moja kila moja baada ya michezo yao kutoka sare, wakati timu za Hardrock, Chuoni, Jangombe Boys na Malindi zikiwa mkiani hazina pointi baada ya kupoteza mechi zao za kwanza zinawania katika nafsi za mwisho zikiwa hazina pointi hata moja baada ya michezo ya kwanza kufungwa.  <topic>: MICHEZO 